
Τιμητική  Βράβευση  των  Ηγετών  της  «Δικοινοτικής  Πρωτοβουλίας  για  Ενωμένη 
Κύπρο» 

Στην  ετήσια  συνεστίαση  του  Νεοκυπριακού  Συνδέσμου  που  έγινε  στη  Λευκωσία  το  Σάββατο  17 
Σεπτεμβρίου  έγινε,  μεταξύ  άλλων,  και  ειδική  βράβευση  των  ηγετών  της  Δικοινοτικής 
Πρωτοβουλίας  για  Ενωμένη  Κύπρο,  των  Σιενέρ  Εφτζίλ  και  Χρίστο  Ευθυμίου.  Το  σκεπτικό  της 
βράβευση  είχε  ως  ακολούθως: 

Όπως  είναι  γνωστό  ο  Νεοκυπριακός  Σύνδεσμος  είναι  οργάνωση  όλων  των  Κύπριων.  Το  όραμα 
του  είναι:  μια  ελεύθερη  ενωμένη  και  ειρηνική  Κύπρος  με  κατοχυρωμένα  όλα  τα  ανθρώπινα 
δικαιώματα  για  όλους  τους  κατοίκους  της  και  παράγοντας  ειρήνης,  συνεργασίας  και 
πολιτισμού  στην  ταραγμένη  περιοχή  μας  αλλά  και  στον  κόσμο. 

Σημαντικός  στόχος  για  να  επιτύχουμε  το  κοινό  μας  όραμα  είναι  η  συνεργασία  όλων  των 
Κυπρίων  και  ιδιαίτερα  ανάμεσα  στιες  δύο  κοινότητες.  Θεωρούμε  ότι  η  μια  κοινότητα  προς  την 
άλλη  είναι  ο  σημαντικότερος  στρατηγικός  συνεργάτης.  Μόνο  όταν  συνειδητοποιήσουμε  τα 
κοινά  μας  συμφέροντα  και  συντονίσουμε  την  δράση  μας  θα  επιτύχουμε  την  λύση  του 
πολιτικού  μας  προβλήματος. 

Μέσα  στα  πλαίσια  των  πιο  πάνω  στόχων  εδώ  και  μερικά  χρόνια  έχουμε  καθιερώσει  να 
τιμούμε  άτομα  και  οργανισμούς  οι  οποίοι  με  την  δράση  τους  συμβάλουν  προς  την  ίδια 
κατεύθυνση. 

Έτσι  φέτος  με  χαρά  τιμούμε  την  δικοινοτική  πρωτοβουλία  για  Ενωμένη  και  Ειρηνική  Κύπρο  και 
τους  ηγέτες  της  Σιενέρ  Εφτζίλ  και  Χρίστο  Ευθυμίου. 

Η  Δικοινοτική  Πρωτοβουλία  στην  σημερινή  της  μορφή  η  οποία  διαμορφώθηκε  από  το  2009 
είναι  συντονιστικός  φορέας  60  Οργανώσεων  και  Ομάδων  και  από  τις  δύο  κοινότητες,  οι  οποίες 
έχουν  κοινό  στόχο  την  επίλυση  του  Κυπριακού  με  ειρηνικό  τρόπο  για  μια  δικοινοτική,  διζωνική 
ομοσπονδία  με  πολιτική  ισότητα. 

Η  Δικοινοτική  Πρωτοβουλία  έχει  πλούσια  δράση  με  κινητοποιήσεις,  δημοσιεύσεις, 
δημοκρατικό  διάλογο,  στις  οποίες  συμμετέχουν  πολλοί  συμπολίτες  μας  και  από  τις  δύο 
κοινότητες.  Η  πλούσια  αυτή  δράση  δυστυχώς  αποσιωπάται  από  τα  ΜΜΕ  παρόλα  αυτά  όμως 


έχει  βάλει  το  στίγμα  της  και  έχει  δημιουργήσει  τις  προϋποθέσεις  για  πολύ  μεγαλύτερα 
πράγματα  ιδιαίτερα  για  τους  καιρούς  που  έρχονται. 


Τιμούμε  λοιπόν  της  Δικοινοτική  Πρωτοβουλία  στο  πρόσωπο  των  δυο  σημαντικών  Κυπρίων  των 
ιδρυτικών  και  ηγετικών  της  στελεχών,  τον  Σιενέρ  Εφτζίλ  και  τον  Χρίστο  Ευθυμίου. 

Και  οι  δύο  έζησαν  από  την  παιδική  τους  ηλικία  τις  επιπτώσεις  από  τις  δικοινοτικές  ταραχές  και 
συγκρούσεις.  Ο  Σιενέρ  από  την  Καλαβασό,  (το  θεωρώ  τιμή  μου  που  είμαστε  συγχωριανοί)  από 
όπου  χρειάστηκε  να  γίνει  δύο  φορές  πρόσφυγας  το  63  και  το  74  και  ο  Χρίστος  από  το  Δάλι  ο 
οποίος  έχει  και  αδελφό  αγνοούμενο  έζησε  την  δράση  αλλά  και  την  δολοφονία  του  Ντερβίς 
Καβάζογλου.  Διαποτισμένοι  όμως  και  οι  δύο  με  τα  πανανθρώπινα  ιδανικά  του  ανθρωπισμού 
της  ειρήνης  και  της  κοινωνικής  δικαιοσύνης  επέλεξαν  να  αφιερώσουν  την  ζωή  του  στην 
υπηρεσία  αυτών  των  ιδανικών. 

Ο  Σιενέρ  μέσα  από  τον  συνδικαλισμό  σαν  γενικός  γραμματέας  της  συντεχνίας  των  δασκάλων 
και  κοινός  αντιπρόσωπος  του  συνδικαλιστικού  κινήματος  των  δάσκαλων  στα  ευρωπαϊκά 
όργανα  και  ο  Χρίστος  Ευθυμίου  μέσα  από  τα  φοιτητικά  κινήματα  και  την  πολιτική  δράση. 

Η  καθοριστική  τους  συμβολή  όμως  είναι  μέσα  από  το  δικοινοτικό  κίνημα  πριν  ακόμα  από  την 
διάνοιξη  των  οδοφραγμάτων  και  με  πολλούς  κινδύνους  πολλές  φορές.  Έχουν  βάλει  τις  βάσεις 
και  τώρα  ηγούνται  τις  Δικοινοτικής  Πρωτοβουλίας  αλλά  και  άλλων  δικοινοτικών  οργανώσεων 
της  κοινωνίας  των  πολιτών  όπως  την  δικοινοτική  πρωτοβουλία  για  τους  Αγνοούμενους  «Μαζί 
Μπορούμε»  στην  οποία  ηγείται  ο  Χρίστος  Ευθυμίου  και  ο  Σιενέρ  στο  σπίτι  της  Συνεργασίας 
στην  δικοινοτική  πλατφόρμα  των  δασκάλων  και  άλλα. 

Τιμούμε  λοιπόν  απόψε  δύο  ωραίους  Κύπριους. 

Πρότυπα  των  Κύπριων  πολιτών  μιας  επανενωμένη  και  ειρηνικής  Κύπρου. 

Τελειώνοντας  καλούμε  και  εμείς  όπως  και  η  δικοινοτική  Πρωτοβουλία  τους  δύο  ηγέτες  να 
σταθούν  στο  ύψος  των  περιστάσεων  και  να  τολμήσουν  έτσι  που  να  έχουμε  θετική  κατάληξη 
επιτέλους  στις  εντατικές  συνομιλίες. 

Φανταστήκατε  πόσο  διαφορετικά  θα  ήταν  τα  πράγματα  αν  στις  συνομιλίες  αντιπροσώπευαν 
τις  δύο  κοινότητες  ο  Σιενέρ  και  Χρίστος; 


Χρίστος  Νεοκλέους 

Εκ  μέρους  του  Νεοκυπριακού  Συνδέσμου. 


Δημοσιεύτηκε  στην  εφημερίδα  «Φιλελεύθερος»,  την  Πέμπτη  22/9/2016, 
σελ.  23  (Επιστολές  Αναγνωστών) 


